भोजपुरी फिल्म चना जोर गरम से सिनेप्रेमियों के बीच यूथस्टार बने प्रमोद प्रेमी यादव अब सइयाँ सँवरकू बनेगे. जी हाँ, यादव फिल्म्स एंटरटेनमेंट के बनने वाली भोजपुरी फिल्म सइयाँ सँवरकू रे में प्रमोद प्रेमी यादव केंद्रीय भूमिका में हैं. इस फिल्म की शूटिंग अति शीघ्र शुरू होने वाली है. फिल्म के निर्माता शेखर यादव व मुरारी यादव हैं. सहनिर्माता अजीत भारद्वाज हैं. निर्देशक व सिनेमाटोग्राफर एस कुमार हैं. लेखक अरुण शुक्ला, गीतकार विश्वनाथ राजपुरी, संगीतकार राजेश गुप्ता हैं. नृत्य कानू मुखर्जी, मारधाड़ मुस्ताक अहमदाबादी, कला अशोक विश्वकर्मा का है. फिल्म प्रचारक रामचन्द्र यादव व सर्वेश कश्यप हैं. मुख्य कलाकार प्रमोद प्रेमी यादव, प्रिया शर्मा, अनिल यादव, आनंद मोहन, अभय राय, हीरालाल यादव आदि हैं.
गौरतलब है कि यह फिल्म सिनेमा संसार में संस्कार, संस्कृति और भोजपुरी पहनावे को महत्त्व देगी. फिल्म के निर्माता निर्देशक का मानना है कि जब फिल्म भोजपुरी में बनाई जाती है तो भोजपुरी माटी की खुशबू होनी ही चाहिए. यही वजह है कि सइयाँ सँवरकू रे एक विशुद्ध भोजपुरी फिल्म बनायी जा रही है, जो पूरी तरह भोजपुरी सिनेप्रेमियों स्वस्थ मनोरंजन करेगी. इस फिल्म के गीत संगीत भी बहुत ही मधुर हैं.
(रामचन्द्र यादव)
bho_Deva hin_Deva awa_Deva